b'\n_START_ARTICLE_\nVaaleanpunainen kohina\n_START_PARAGRAPH_\nVaaleanpunainen kohina eli 1/f -kohina on kohinaa, jonka kohinateho ei ole jakaantunut tasan eri taajuuksille, vaan siten ett\xc3\xa4 jokaisella taajuusdekadilla on yht\xc3\xa4 paljon kohinatehoa. Kohinan teho on k\xc3\xa4\xc3\xa4nt\xc3\xa4en verrannollinen taajuuteen ja kohinataso laskee noin 3 dB:i\xc3\xa4 oktaavia kohden. Vaaleanpunaisen kohinan kohinataso siis laskee taajuuden kasvaessa ja vastaavasti sen kohinataso kasvaa taajuuden pienentyess\xc3\xa4, eli sen kohinateho on voimakkaampaa matalilla taajuuksilla._NEWLINE_Vaaleanpunaisen kohinan nimi juontuu siit\xc3\xa4, ett\xc3\xa4 sen spektrin muoto (taajuusriippuvuus 1/\xc6\x92\xc2\xb9) on v\xc3\xa4limuoto valkoisesta (taajuusriippuvuus 1/\xc6\x92\xe2\x81\xb0) ja punaisesta kohinasta (taajuusriippuvuus 1/\xc6\x92\xc2\xb2). Vaaleanpunainen kohina on yleist\xc3\xa4. Sit\xc3\xa4 esiintyy luonnossa ja useissa systeemeiss\xc3\xa4, eik\xc3\xa4 sen laskemiseksi ole voitu johtaa tarkkaa matemaattista kaavaa. Jokaisessa laitteessa esiintyy vaaleanpunaista kohinaa.'